ગુજરાત માધ્યમિક અને ઉચ્ચતર માધ્યમિક શિક્ષણ બોર્ડની સામાન્ય સભા બુધવારના રોજ ગાંધીનગર ખાતે બોર્ડની કચેરીમાં મળી હતી. જેમાં બોર્ડના સભ્યો ડો. પ્રિયવદન કોરાટ, ડો. નિદત બારોટ સહિતના બોર્ડના સભ્યોએ સ્કૂલોની મંજૂરીનો મુદ્દો ઉપસ્થિત કર્યો હતો. કારોબારી સમિતિના અમુક સભ્યો દ્વારા વહીવટ કરી સ્કૂલોની મંજૂરી આપવામાં આવતી હોવાનો મુદ્દો ઉઠાવી બોર્ડના આ સભ્યોએ સામાન્ય સભાના અન્ય સભ્યોને ઘેરવાનો પ્રયાસ કર્યો હતો. જેમાં સળંગ ત્રણ કલાક સુધી બંને પક્ષો તરફથી ઉગ્ર ચર્ચા થઈ હતી.